Title: Príloha č
Author: vladimir.blaho
Last saved by: Halčínová Janka
Company: Infovek

Správa zo zahraničnej pracovnej cesty 

1. Účastník ZPC:

Titul, meno a priezvisko:   	Mgr. Janka Halčínová
Pracovisko:                         	OOPVZ SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			manažér programovania
Znalosť jazykov:                	AJ

2. Zahraničná pracovná cesta:

Štát:                                     	Litva
Mesto:                                 	Vilnius
Vykonaná v dňoch:             	23.09. – 26.09.2013
Prijímajúca organizácia:    	Európska komisia
Účel cesty:                   	Účasť na zasadnutí technickej pracovnej skupiny pre ESF a Výboru pre ESF
Spôsob financovania:          	Vreckové, stravné, cestovné a ubytovanie hradilo MŠVVaŠ SR

3. Rámcový program pobytu:

23.04.2013	07:00		Odchod z Bratislavy
	14:00		Príchod do Vilniusu, ubytovanie
	
2.04.2013 	09:00 – 18:00	Účasť na zasadnutí technickej pracovnej skupiny ESF

25.04.2013	09:00 – 18:00	Účasť na zasadnutí technickej pracovnej skupiny ESF
26.04.2013	09:00 – 11:00	Účasť na zasadnutí Výboru pre ESF

	13:45		Odchod z Vilniusu
	16:00		Príchod do Bratislavy

4. Stručný priebeh rokovaní, resp. študijného pobytu:

Zasadnutie ESF Technical Working Group – 24. 09. 2013 

V úvode prvého dňa zasadnutia predsedajúca ESF Technical Working Group p. Manuela Geleng privítala účastníkov a následne dala schváliť program zasadnutia (upravené poradie niektorých prezentácií) a zápisnicu z predošlého stretnutia. 

Nasledoval blok prezentácií zástupcov EK venovaný stavu negociácií v rámci nového programového obdobia 2014-2020. V  prezentácii „State of play of negotiations“ prezentoval zástupca EK najnovší vývoj vyjednávaní. Čo sa týka nariadenia o viacročnom finančnom rámci, sú tu viaceré kľúčové problémy prepojené na všeobecné nariadenie a nariadenie týkajúce sa fondu rozvoja vidieka – Európsky parlament vníma ako problémové makroekonomickú kondicionalitu, výkonnostný príjem, minimálny podiel ESF a predfinancovanie, spolufinancovanie a adicionality. Oblasť ESF by mala byť uzavretá na trialógu 1.10.2013 (predpoklad), medzi otvorené otázky patria kritériá oprávnenosti pre Iniciatíva na podporu zamestnanosti mladých ľudí (YEI), 5% oprávnenosť ohľadne výdavkov mimo EÚ (kde vidí problém Európsky parlament), predstavenie azylu pre hľadajúcich a utečencov (tento nástroj naopak nepodporuje Rada ani EK, považujú za vhodnejšie iné nástroje) a 20% pre sociálnu inklúziu. 
Čo sa týka Európskeho poľnohospodárskeho fondu pre rozvoj vidieka – prijatie správy sa predpokladá v novembri 2013. Progres nastal v otázke IA (implementing act)/DA (delegated act) – schválený by mal byť postup prostredníctvom delegovaného aktu. 
Čo sa týka Európskeho fondu pre námorníctvo a rybárstvo – Rada prijala tzv. čiastočný všeobecný prístup (Partial General Approach, PGA), Európsky parlament by mal prijať mandát na plenárnom zasadnutí v októbri a negociácie by mal začať v novembri 2013. Prijatie nariadenia o EMFF sa predpokladá koncom roku 2013. 
Čo sa týka Fondu pre najodkázanejších – v oblasti rozpočtu bola schválená povinná čiastka 2,5 MEUR pre všetky členské štáty, ktoré chcú realizovať financovanie z tohto fondu, dobrovoľný príspevok je 1 MEUR. V oblasti zamerania došlo k úprave škály podpory – na základe protestov niektorých členských štátov proti len materiálnej podpore došlo k rozšíreniu o podporu sociálnych inovácií (hrozí však riziko prekryvu s ESF, problémomom môže byť aj viacero doteraz neodprezentovaných podmienok – do nariadenia budú doplnené nové body). Ak bude mať členský štát záujem iba o materiálnu podporu, bude postupovať podľa doterajšej textácie o FEAD, v prípade záujmu o podporu sociálnych inovácií sa bude postupovať podľa novej textácie. Európsky parlament prijal správu o FEAD, prijatie PGA Rady sa očakáva začiatkom októbra a trialóg v priebehu októbra 2013. 
Čo sa týka všeobecného nariadenia (Commom Provision Regulation) – Európskemu parlamentu by malo byť predložené začiatkom októbra 2013. 
V rámci bloku otázok sa zástupca Talianska zaujímal o otázky implementačného systému Záruky pre mladých – môže byť spolufinancovaný program YEI + ESF ? Zástupca EK reagoval, že YEI je síce plne spojená s ESF, niektoré prvky sú však rôzne, napríklad v otázke refundácií. EK nesúhlasí s vývojom takýchto nových systémov. YEI môže byť včlenená do prioritnej osi. 
Ohľadne podielu na YEI sa stále nedospelo k zhode, parlament navrhuje podiel vo výške 22.8 % a zvýšenie veku mladých na 29 rokov, EK a Rada preferujú podiel 25 % a pôvodne stanovený vek. 
Čo sa týka dodatočného financovania v roku 2015 – je potrebné riadiť sa tým, či sú tie-ktoré regióny oprávnené v roku 2015 (podľa najnovších štatistických dát). 
Zástupca Poľska sa zaujímal, či sú za oprávnené skupiny považovaní tí, ktorí sú registrovaní ako nezamestnaní, ale sú plne zapojení do vzdelávania – zástupca EK reagoval, že nie, je to možné iba u tzv. part-time študentov. 
Zástupca EK uviedol, že sa diskutuje o zavedení novej ex ante kondicionality týkajúcej sa odborného vzdelávania a prípravy. 
Zástupca EK objasnil škálu financovania FEAD – suma na FEAD je vopred odrátaná z celkového balíčka a podiel ESF je kalkulovaný až z následne zo sumy zníženej o FEAD. 

Nasledovala prezentácia zástupcu EK p. Jeroena Jutte „Legal Procedures, DAS 2012 and 2013, Gold plating, ARACHNE“. 
Čo sa týka procedúr pozastavenia platieb – k 19.9.2013 bolo prijatých 6 rozhodnutí o pozastavení platieb (vrátane Slovenska), 13 procedúr prerušenia platieb (zablokovaných  167 MEUR) a bolo zaslaných 14 tzv. „pre-suspension“ letters. 
Čo sa týka tzv. „vyhlásení o vierohodnosti“ (Déclaration d'Assurance, DAS) – k DAS 2011 je v rámci kapitoly 6 "Employment and Social Affairs" miera chybovosti 2,2 %. 5 November 2013 DAS 2012 bude 5.11.2013 prezentovaný v Európskom parlamente, kapitola 6 bude prerokovávaná 20.1.2014. V rámci DAS 2012 bolo auditovaných 168 ESF transakcií v rámci 21 OP. 
Zástupca EK uviedol, že sa opakovane vyskytujú tie isté problémy: kontrola na prvej úrovni (vysoká miera chybovosti, pričom veľa chýb malo objaviť RO/SORO), národné pravidlá týkajúce sa oprávnenosti nie sú v súlade s pravidlami EÚ (je treba vyhnúť sa ďalším požiadavkám, ktoré predpisy EÚ nevyžadujú (tzv. gold plating) a podporovať zjednodušovanie nákladov) a súlad práce s orgánmi auditu. 
Čo sa týka DAS 2013 – auditovaných má byť 180 transakcií z 24 ESF/IPA + 7 EGF/Direct management transakcií, pričom v rámci každej transakcie má byť prekontrolovaných 10 alebo 30 položiek. Miera chybovosti bude určovaná prostredníctvom tzv. „výberu podľa peňažných jednotiek“ (monetary unit sampling, MUS). Zástupca EK usmernil členské štáty v tom, že keď sa im ohlásia zástupcovia auditorov, je potrebné kooperovať a vydiskutovať si predbežné zistenia pred zaslaním auditnej správy. Tripartitné stretnutia EK-AUDIT-členský štát sa budú konať iba v odôvodnených prípadoch.
Čo sa týka tzv. „gold plating“ – pripravuje sa správa EK. Rozlišuje sa medzi tzv. „active gold plating“, ktorý predstavuje uplatňovanie pravidiel nad rámec pokynocv a nariadení EK, pre prijímateľov je náročnejší a viac zaťažujúci, ako je potrebné; a tzv. „passive gold plating“ – čo predstavuje právny rámec alebo prax, ktorá bráni používaniu alebo rozvoju používania zjednodušených nákladov. 
Čo sa týka tematických auditov, medzi hlavné zistenia patria: formálna kontrola výdavkov, nezrovnalosti vo verejnom obstarávaní, nevyhovujúca štruktúra/organizácia na RO/SORO a nedostatok vzdelávania a kontroly zo strany RO na SORO. 
Zástupca EK vyzýval aj k využívaniu nástroja Arachne (toto využívanie v súčasnom období predstavuje pre členské štáty možnosť, nie povinnosť, ťarchu nákladov (zatiaľ) znáša EK). Podľa zástupcu EK boli takto už identifikované 3 možné podvody. 

Zástupkyňa EK p. Ines Hartwig sa v prezentácii „Specific objectives
in 2014-2020“ zameriavala na nastavovanie špecifických osí v novom programovom období. ŠC má byť konkrétnejší oproti prioritnej osi, čo sa týka cieľových skupín, problémových oblastí alebo štruktúr, procedúr či inštitúcií, kde má nastať zmena. Má byť rozdielny pre každú investičnú prioritu a má byť jednoznačne priraditeľný k investičnej priorite, a to ako stupienok v intervenčnej logike. Nemá obsahovať kľúčové akcie alebo kvantifikované ciele a má byť logicky prepojený na navrhované aktivity. Podľa prvých zistení Evaluation Unit DG EMPL sú ŠC niektorých už predložených návrhov OP veľmi všeobecné alebo naopak príliš ambiciózne, nie sú naviazané na avizované cieľové skupiny alebo aktivity atď, čo doložila praktickými príkladmi z nemenovaných OP.
Zástupcovia členských štátov namietali, že takéto hodnotenia nemusia dostatočne zohľadňovať potreby a realitu členských štátov, zo strany EK prichádzajú tieto usmernenia neskoro. 

Nasledoval blok venovaný finančným nástrojom. Zástupca EK Andrea Da Pozzo predniesol prezentáciu s názvom „Financial Instruments under the ESI Funds - ESF: Outlook 2014-2020“. Predstavil kľúčové zmeny oproti súčasnému programovému obdobiu 2007-2013: širšia škála (všetkých 5 EŠI fondov, fin. nástroje (FN) sa týkajú sa všetkých tematických cieľov a priorít v rámci EŠIF); viac implementačných možností pre RO (príspevok k delenému manažmentu aj centralizovanému manažmentu (ring fencing)); pred použitím FN bude vykonané ex ante hodnotenie; lepšia kombinácia FN a iných foriem podpory (prvky grantov, kombinácie); RO môže využívať priamo FN pozostávajúce výhradne z pôžičiek a záruk; stimuly týkajúce sa sadzieb (na EÚ úrovni - 100 % podpora z ERDF, ESF a KF; nástroje realizované na národnej/regionálnej úrovni (ERDF, ESF, KF) - miera spolufinancovania sa zvýši o 10%, ak je celá prioritná os je realizovaná prostredníctvom finančných nástrojov); fázované príspevky do FN (RO uhradí programové príspevky v najmenej 4 tranžiach, následné platby z RO v rámci FN majú byť vykonané na základe miery investícií FN vo vzťahu získaným príspevko k programu); podrobnejšie pravidlá (pre oprávnené výdavky pri uzavretí, (znova) využitie úrokov/iných ziskov a EŠIF zdrojov vrátených počas programového obdobia, použitie úrokov/iných ziskov a ESIF zdrojov vrátených po uzavretí); reporting (RO má EK ročne vykazovať operácie FN  ročne (v prílohe k výročnej správe o implementácii); vykazovanie položiek má byť v súlade s požiadavkami nariadenia o rozpočtových pravidlách, EK bude zverejňovať výročnú súhrnnú správu na základe prijatých dát). Na základe trialógu sú odsúhlasené viaceré zmeny v návrhu legislatívy, napr. FN majú byť využívané s cieľom podporiť napríklad študentov, vytváranie pracovných miest, mobilitu pracovníkov, sociálne začlenenie a sociálne podnikanie.

Nasledovali 2 prezentácie partnerov. Björn Gabriel z European Investment Bank vystúpil s prezentáciou pod názvom „Technical Assistance Platform for   ESIF Financial Instruments 2014-2020“, v ktorej prezentoval výsledky štúdií EIB k TA (linky: http://ec.europa.eu/regional_policy/thefunds/instruments/doc/fls_stocktaking_final.pdf; 
http://ec.europa.eu/regional_policy/thefunds/instruments/doc/20130621_ta_survey_en.pdf). Pod platmofmou technickej asistencie sú navrhované 2 modely na úrovni EK:
- horizontálna asistencia (vzťahuje sa na všetky členské štáty a jednotlivé druhy finančných nástrojov, iniciovaná a financovaná EK (princíp „zhora-nadol),
typické činnosti: výmena osvedčených postupov a vytváranie sietí naprieč členskými štátmi, rovnako ako školenia či poradenstvo o spoločných témach, ako je ex-ante hodnotenie, verejné obstarávanie, regulačné aspekty týkajúce sa politiky súdržnosti, prípadne štátnej pomoci, atď) – podpora prostredníctvom EIB;
- multiregionálna asistencia (iniciovaná stakeholdermi v prospech viac ako X riadiacich orgánov v minimálnym počtom Y členských štátov (princíp „zdola nahor“), hradí EK; na základe niekoľkých otvorených výziev na predkladanie návrhov projektov, ktoré majú byť organizované EK, typické činnosti: podpora pre rozvoj FN ktoré sú zdieľané v niekoľkých oblastiach (napr. EE zásahy v oblasti bývania v strednej a východnej Európe alebo cezhraničné iniciatívy).
- a podpora na úrovni členského štátu (mimo rozsahu platformy TA) zameraná na služby a poradenstvo týkajúce sa návrhu, nastavenia a realizácie konkrétneho FN v rámci špecifického programu, požadovaná RO a financovaná RO z TA rozpočtu programu.
Typické činnosti: formulácia sektoru a územia špecifických investičných stratégií, konštrukcie konkrétneho úveru alebo záručných výrobkov alebo rozvoj postupov VO. 

Zástupca firmy PriceWaterhouseCoopers vystúpil s prezentáciou o štúdii „A Technical Assistance Platform to facilitate the use of Financial Instruments“, kde opisoval prieskum u partnerov ohľadne využívania technickej pomoci. Finálny report správy PwC má byť k dispozícii v decembri 2013. 

Posledným vystúpením v rámci bloku bola prezentácia príkladov dobrej praxe pod „Financial engineering measure „Entrepreneurship Promotion” for start-ups in Lithuania“ – opis činnosti vládou ustanovenej a 100 % vlastnenej spoločnosti INVEGA – Investment and Business Guarantees, Ltd. , najmä v oblasti manažovania tzv. „Entrepreneurship Promotion Fund“ s budgetom 14.5 MEUR pre cieľové skupiny: nezamestnaní, postihnutí, mladí ľudia do 29 rokov a starší ľudia nad 50 rokov. 

Posledný blok bol venovaný zníženiu administratívnej záťaže. Zástupca EK Kadri Uustal v prezentácii „Reduction of administrative burden for beneficiaries“ uviedol, ako k zjednodušovaniu prispeje nová legislatíva: harmonizácia pravidiel medzi fondmi; väčšia flexibilita pri nastavovaní programov a systémov (napr.: plán ERDF, ESF a KF spoločne alebo v oddelených operačných programov, úprava finančnú alokáciu až o 3% medzi kategóriami regiónov, kombinácia financovania jedného projektu z niekoľkých nástrojov financovaných EÚ, financovanie horizontálnej TA z jedného fondu, zlúčenie funkcie RO a CA, zriadenie spoločných monitorovacích výborov a ročných hodnotiacich zasadnutí programov financovaných z fondov EŠI, financovanie zariadení z ESF); zvýšená proporcionalita (napríklad v úprave inzenzity auditov – napr. operácie pod 100 000 eur môžu byť auditované iba raz); právna istota na základe jasnejších pravidiel; efektívnejší a ľahší reporting; JAP a e-Cohesion (elektronická komunikácia, využitie verejných registrov). Zástupca EK zdôraznil, že zjednodušovanie je nielen záležitosťou EK, ale aj členských štátov, má ísť o zdieľanú zodpovednosť.

Poslednou prezentáciou rokovacieho dňa bola prezentácia zástupkyne Litvy Asty Jurgute „Reduction of administrative burden for applicants and project  beneficiaries - 
Lithuanian practice“. Agentúra pre ESF vykonala analýzu administratívnej záťaže prostredníctvom týchto 3 krokov: identifikácia legislatívnych požiadaviek, posúdenie administratívnej záťaže (vo finančných termínoch, dotazníková metóda u prijímateľov) a vypracovanie návrhov na znižovanie administratívnej záťaže (prostredníctvom pracovnej skupiny), medzi ktoré patria napr.: kombinácia všeobecnej osobitnej časti projektovej žiadosti vrátane štandardizácie pre všetky opatrenia, povolenie e-žiadostí, umožnenie podpisu projektovej administrácie a finančných kontraktov v elektronickej podobe, umožnenie prijímateľovi projektu predkladať žiadosti o platby bez dokladov, výroba a zdieľanie plagátov pre publicitu. Predpokladané zníženie nákladov v rámci 1 roku predstavuje 12 000,- EUR, zníženie dĺžky prípravy Žo NFP predstavuje 80 % zníženie a administratívna záťaž môže byť zredukovaná o 40 %. 

Zasadnutie ESF Technical Working Group – 25. 09. 2013

V úvode predsedajúca p. Geleng informovala o tom, že zástupca EK Laurent Sens, ktorý pravidelne prezentoval v rámci ESF TWG, zmenil pracovnú pozíciu a zasadnutí TWG sa už nebude zúčastňovať, a poďakovala mu za doterajšiu aktivitu a pomoc. P. Sens následne predniesol prezentáciu „Model of Joint Action Plans“ založenú na výstupe expertnej skupiny zameranej na DA a IA (3.7.2013). JAP je nový nástroj prezentovaný EK – pričom využívanie JAP nie je povinné, ale voliteľné. Zámerom JAP má byť sústredenie sa na výsledky (outputs a results) namiesto na vstupy a zároveň má umožniť rozšírenie škály programu (napr. ambiciózne ciele OP - JAP môže predstavovať časť OP implementovaného v 1 operácii). Pre implementovanie JAP je potrebné mať inteligentne definované ciele, premyslenú intervenčnú logiku a musí existovať zhoda s EK na míľnikoch a výstupoch. Čo sa týka finančnej implementácie JAP – platby budú založené na výsledkoch a budú od nich závisieť. Náklady na dosiahnutie čiastkových cieľov, výstupov a výsledkov sú vypočítané podobne ako zjednodušené náklady (tiež pre verejné obstarávanie), ale paušálne sumy nie sú obmedzené, (vrátane VO) a náklady sú zahrnuté v žiadostiach o platbu ako akékoľvek iné operácie (zálohy netreba deklarovať na EK). Tieto princípy platia pre všetky projekty v rámci JAP. Pre JAP existuje iba jeden prijímateľ, ktorým môže byť iba verejnoprávny subjekt. JAP môže byť podporovaný z ESF, ERDF a KF, ale nesmie byť z neho financovaná infraštruktúra (nejde o veľký projekt a takisto kvôli VO). Minimálna výška verejnej pomoci: 10 miliónov EUR alebo 20% OP (spodná hranica), 5 miliónov EUR pre 1 pilotný projekt/OP, nedá sa uplatniť pre YEI. Nevyčerpané prostriedky sa vrátia do OP (JAP sa v tomto ohľade správa ako klasická operácia). JAP je schválený rozhodnutím EK (pre účely právnej istoty), pričom návrh JAP môže byť predložený po začatí implementácie OP. Doba trvania JAP nie je – počas implementácie OP - obmedzená. Pre JAP je potrebné ustanoviť riadiaci výbor (odlišný od monitorovacieho výboru) – tento výbor stanovuje členský štát na základe princípu partnerstva, EK môže participovať. Výhody JAP: orientácia na výsledky, flexibilita (rozsah, časové obdobie, môže byť negociovaný neskôr), podnet k naplneniu priorít, je vhodný pre všetky typy operácií, právna istota členských štátov, zníženie administratívnej záťaže v oblasti auditu pre kontrolu audit trailu, možnosť uplatňovať vnútroštátne pravidlá, limit v chybovosti, skupinové partnerstvá a prostriedky z EŠIF pre spoločný cieľ. Nevýhody: ďalšia záťaž pri vyjednávaní a monitorovaní JAP, potreba spoľahlivých systémov  pre reporting, nová kultúra a nové nástroje znamenajú aj nové riziká, nedostatok flexibility, rôzne typy manažmentu v rámci rovnakého OP. Inšpiráciou pre tvorbu model implementačného aktu pre JAP môže byť ŽoNFP pre veľký projekt, kontrolný zoznam pre audity výkonnosti od Dvoru audítorov či skúsenosti z pilotných projektov. Tento implementačný akt sa má sústrediť na základné body – na úrovni OP musí byť zjavné, že JAP je operácia (projekt) ako každá iná a okrem výnimiek sa na ňu vzťahujú rovnaké pravidlá ako na operáciu. Žiadosť o JAP obsahuje:
- všeobecné charakteristiky (celkové náklady a verejná podpora, zdôvodnenie, ak je JAP pilot, členský štát/štáty, kraje, OP/OPs, fond, kategória regiónov, prioritné osi, kategorizácia JAP);
- kontaktné údaje subjektu zodpovedného za predloženie JAP (nie prijímateľov);
- analýzu rozvojových potrieb a cieľov;
- rámec JAP (opis intervenčnej logiky, typy podporovaných projektov a ich vzájomnú previazanosť/podporu, míľniky a ciele pre výstupy a výsledky, rizikové faktory);
- geografické pokrytie a cieľové skupiny (veľmi dobre zdôvodnené, ak sú cieľové skupiny zároveň aj podmienkou oprávnenosti (napr. mladí do 25 rokov);
- predpokladaná doba implementácie;
- analýza očakávaných vplyvov;
- vykonávacie ustanovenia (prijímatelia, administratívne kapacity, riadiaci výbor, monitorovanie a hodnotenie);
- finančné riadenie (náklady na dosiahnutie výsledkov, jednotkové náklady alebo paušálne sumy, podmienky pre platby (ak existujú), triedenie podľa PD, fondu a kategórie regiónov, automatická aktualizácia, flexibilita v rámci výstupov/výsledkov, indikatívny harmonogram žiadostí o platby, finančný plán);
- prílohu zameranú na indikátory (podrobný opis indikátorov, Výpočet štandardnej stupnice jednotkových nákladov alebo paušálov).
EK prijme rozhodnutie (kladné alebo záporné) k JAP do 4 mesiacov od predloženia, z toho 2 mesiace predpokladajú skúmanie JAP. 
Do OP netreba uviesť, že členský štát ide predložiť JAP, postačí informácia vo výročnej správe – je však potrebné EK vopred informovať o tom, že ČS predloží žiadosť o JAP (ide o akt dobrej vôle ČS, táto povinnosť nebude ustanovená v nariadení).
Ak je JAP neúspešný, fin. prostriedky sa dajú realokovať na inú operáciu (a takisto pretrvávajú vzťahy medzi subjektom zodpovedným za JAP a prijímateľmi ohľadne vymáhania fin. prostriedkov). 
Čo sa týka auditovania JAP – auditované budú iba náklady na výstupy a výsledky, zjednodušené náklady (jednotkové náklady, paušálne sumy) nebudú auditované. ˇ
Štatistické dáta pre JAP musí doložiť ČS, EK nebude z vlastnej iniciatívy vyhľadávať dáta – za relevantné však budú považované aj národné štatistiky.

Zástupkyňa EK Gražyna Meyers v prezentácii „ESF Financial Execution
State of Play“ uviedla celkové plnenie rozpočtu ESF k 15.09.2013. Pre Slovensklo predstavuje pomer priebežných platieb oproti celkovej alokácii ESF 36,64 %. Riziko nevyčerpania záväzkov n+2/n+3 predstavuje 17,12 %. V diskusii uviedla, že pre nové programové obdobie 2014-2020 sa bude uplatňovať iba záväzok n+3. 

Zástupkyňa EK predstavila výsledky dotazníka pre členov ESF TWG ohľadne konania TWG. Najevidentnejším výsledkom je nespokojnosť členov ESF TWG so zasielaním materiálov na TWG v krátkom časovom predstihu a silný tlak na dostatočnú lehotu (ideálne 2 týždne pred konaním ESF TWG). 

Nasledujúci blok sa zameriaval na budúcnosť Výboru pre ESF a ESF TWG. Zástupca EK vystúpil s prezentáciou „ESF Committee and Coordination Committee in the 2014-2020 programming period“, v ktorej opísal návrh č. 17 pripravovaného nariadenia ESF tak, ako bol upravený v rámci trialógu. Menovanie sa nebude meniť - môže byť po dobu maximálne 7 rokov. Úlohy Výboru pre ESF: bude konzultovaný v rámci návrhu rozhodnutia EK o operačných podporovaných ESF a plánovaného využitia technickej pomoci z ESF; schvaľuje zoznam spoločných tém pre nadnárodnú spoluprácu; má možnosť vydávať stanoviská k otázkam týkajúcim sa príspevku ESF pri realizácii stratégie Európa 2020,  otázkam týkajúcim sa všeobecnoho nariadenia relevantným k ESF alebo otázok ESF zo strany EK. Výbor pre ESF vznáša otázky a prijíma tzv. „opinion“ smerom k EK – prijímajú sa absolútnou väčšinou. Tento opinion je pre informáciu postúpený aj Európskemu parlamentu. EK musí informovať Výbor pre ESF o spôsobe, akým vzala do úvahy jeho stanovisko. Vo vzťahu k Coordination Committee (bývalý COCOF) sa CoCo obmedzí iba na vydávanie stanovísk k návrhom vykonávajúcich aktov - všetkými úlohami súvisiacimi s realizáciou programu (usmernenia, osvedčené postupy atď.) sa budú zaoberať expertné skupiny zložené z orgánov členských štátov (o účasť na zasadnutí týchto skupín môže požiadať aj Európsky parlament). CoCo už nebude diskutovať o tzv. „guidance“ a vydávať „guidance notes“ ako v minulosti, táto úloha má prejsť na Výbor pre ESF. Úlohy Výboru pre ESF (informácie a konzultácie) majú byť riešené prostredníctvom písomného postupu (jeden kalendárny týždeň, s predĺžením lehoty kedykoľvek je to možné), s možnosťou extra stretnutí, ak je to potrebné. 
Pôvodne sa na TWG ESF malo hlasovať o schválení tohto materiálu a postupu, ale vzľadom na neskoré predloženie sa členské štáty ohradili a požiadali o lehotu 2 týždňov na preštudovanie materiálov a vznesenie pripomienok, v čom im EK vyhovela. Zástupcovia členských štátov namietali najmä vydávanie tzv. guidance a účasť na expertných zasadnutiach, a to z dôvodu nedostatku kvalitných administratívnych kapacít a obavy, že experti si nebudú stíhať plniť svoje pracovné povinnosti v členskom štáte. 

Nasledovala prezentácia zástupkyne EK „Building Priority axis“ zameraná na budovanie prioritných osí. PO sa delia na klasické (vrátane info o TA) a PO pre TA. Indikátory v rámci PO je potrebné uviesť podľa kategórií regiónov. Výkonnostný rámec musí byť členený podľa fondu/fondov, resp. podľa kategórií regiónov.  Pre ESF je možné kombinovať v rámci 1 PO investičné priority 8 až 11 kvôli posilneniu ich dopadu. EK neodporúča multifondové prioritné osi vzhľadom na finančnú komplexnosť a náročnosť, odporúčajú iné nástroje (ITI, CLLD, JAP). Nie je potrebné osobitné zdôvodnenie pre PO zamerané na sociálne inovácie a transnacionalitu. 
V prezentácii „Social Investment and the Role of the ESF“ uviedol zástupca EK Nicholas Costello, že sociálne investície sa majú začínať od raného detstvaako od jedného z kľúčových štádií života vzhľadom na to, že tu môže prísť k rozbitiu cyklu znevýhodnenia. 

V záverečnej časti ESF TWG pozvali zástupcovia Litvy zástupcov ČS na konferenciu litovského predsedníctva „Talking Unemployment in Europe – Building A Better Future for Young People“ v termíne 14.-15.11.2013 vo Vilniuse. V rámci konferencie sa budú konať 4 workshopy, jeden z toho o odbornom vzdelávaní a príprave. Pozývajúca strana uhradí náklady (cestovné, ubytovanie) pre 4 expertov z každej členskej krajiny. 

Program ESF TWG pokračoval návštevami projektov spolufinancovaných zo ŠF (podpora MSP), ktoré zahŕňali aj možnosť diskusie s prijímateľmi. 

Zasadnutie Výboru pre ESF – 26. 09. 2013

	Po predstavení programu rokovania zhrnula zástupkyňa EK Manuela Geleng závery rokovania ESF TWG vrátane informácií ohľadne auditu a otázok tzv. „gold platingu“. Predsedajúci Zoltán Kazatsay informoval o diskusii k multifondovosti – viaceré ČS majú záujem o navýšenie multifondovosti, EK v tomto smere zaujíma negatívne stanovisko. 

Prvou prezentáciou zasadnutia bola prezentácia „2014-2020 Programming Period: Informal Dialogue - State of play“. Neformálny dialóg sa začal na jeseň 2012 predložením tzv. pozičných dokumentov zo strany EK, v súčasnosti pokračuje diskusiami medzi EK a ČS o PD a návrhoch OP, bude ukončený, keď do platnosti vstúpia nariadenia a začnú sa formálne negociácie. EK predpokladá prijatie PD všetkých členských štátov do konca roku 2013 a OP v prvom trimestri roku 2014. Interné diskusie EK boli začaté k 14 návrhom PD, neformálne pripomienky boli vznesené k ôsmim a 4 budú zakrátko zaslané, pri 2 PD stále prebieha preskúmavanie, 2 PD budú predložené v septembri, 7  v októbri a 2 v novembri (čo už je podľa zástupkyne EK povážlivý termín). Medzi hlavné otázky neformálneho dialógu (PD/OP) patria: dodržiavanie minimálneho podielu ESF a zabezpečenie toho, aby bol pridelený dostatočný rozpočet tematickým cieľom 8-11, súlad s pozičnými dokumentami + príslušné špecifickými odporúčaniami Rady pre krajinu, rešpektovanie 20% earmarkingu pre sociálnu inklúziu, potreba väčšej prioritizácie a koncentrácie, architektúra programovania, zapojenie partnerov, ESF alokácia pre TA, krížové financovanie v multi-fondových OP. EK dôrazne odporúča ČS predložiť PD a OP čím skôr (pričom majú byť v stanovenej štruktúre pre zadanie do systému SFC a PD v rozsahu max 100 strán. 
	Nasledovala prezentácia „State of Play of Negotiations on the Lagal Package 2014-2020“ – zástupca EK informoval o diskusiách k novej makroekonomickej kondicionalite – parlament túto možnosť nepodporuje, Rada čiastočne. Diskutuje sa aj o výkonnostnej rezerve: Ek navrhuje 5%, Rada 7% a parlament túto možnosť nepodporuje. Diskusie sa zameriavajú aj na minimálny podiel ESF. Čo sa týka nariadenia o ESF - ohľadne podielu na YEI sa stále nedospelo k zhode, parlament navrhuje podiel vo výške 22.8 % a zvýšenie veku mladých na 29 rokov, EK a Rada preferujú podiel 25 % a pôvodne stanovený vek. Čo sa týka iných problematík – Rada preferuje 5 % oprávnenosti výdavkov pre teritóriá mimo EÚ (parlament nesúhlasí), otázky azylu pre hľadajúcich a utečencov (nepodporuje Rada ani EK) a 20% pre sociálnu inklúziu. Čo sa týka YEI, negociácie sa uberajú smerom k možnosti prijatia samostatných OP pre YEI aj pred adopciou PA. Čo sa týka FEAD – škála rozsahu sa rozšírila o oblasť sociálnych inovácií. Viaceré ČS majú záujem o prijatie FEAD do 1.1.2014 vzhľadom na blížiaci sa príchod zimy. 
V diskusii vystúpili zástupcovia sociálnych partnerov, ktorí sa prihovárajú za 25 % podiel ESF a majú záujem byť zapojení do YEI. 
Vdiskusii odznela aj otázka k výške výdavkov na YEI – 5 mld. vs. 8 mld. Zástupca EK objasnil, že momentálne je výška 6 mld. EUR, ak budú voľné zdroje v roku 2016, suma sa navýši o 2 mld. Eur pre ČS, ktoré budú spĺňať kritériá oprávnenosti na základe dát aktuálnych v roku 2016. 

V programe ďalej nasledovali prezentácie zamerané na otázky trzv. „Code of Conductt, transnacionalitu, nezamestnanosť mládeže a akcie v tejto oblasti a gender otázky. 
Predstavený bol aj plán stretnutí ESF TWG a Výboru ESF v roku 2014 vrátane samostatných zasadnutí Výboru pre ESF. Najbližšie zasadnutie ESF TWG a Výboru pre ESF bude v decembri 2013 (novembrové zasadnutie bolo zrušené).

5. Odporúčané závery:

Naďalej sa aktívne zúčastňovať zasadnutí ESF Technical Working Group a Výboru pre ESF. 

Z:   SŠFEÚ                                                                                           T: priebežne  
                                 
6.   Prehľad prinesenej dokumentácie a miesto jej uloženia

Dokumentácia prinesená zo ZPC je k dispozícii u účastníčky ZPC Mgr. Janky Halčínovej. Správa zo ZPC je zverejnená na internetovej stránke MŠVVaŠ SR a v rámci odboru pre operačný program Vzdelávanie je správa zverejnená v rámci zdieľaného adresára odboru. Prezentácie sú dostupné na stránke https://circabc.europa.eu. 

7.   Osobitne vyhodnotený očakávaný prínos ZPC

Možnosť aktívne ovplyvniť rozhodovacie procesy v rámci EÚ, prezentácia stanoviska SR, podrobné informácie o pripravovaných krokoch zo strany EÚ v oblasti ESF. Z hľadiska blížiacej sa prípravy ďalšieho programového obdobia 2014-2020 sú veľkým prínosom aj prezentované informácie o budúcnosti ESF. Osobitným prínosom ZPC je možnosť výmeny a získania skúseností ostatných členských krajín v súvislosti s implementáciou pomoci zo štrukturálnych fondov EÚ.

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade oddelenia pre OPV.

Súhlasím so zverejnením správy na internete.

Správu vypracoval: 

Mgr. Janka Halčínová

So správou súhlasí: 

Mgr. Veronika Paľková, R OOPVZ 

Správu schválil: 

Ing. Peter Viglaš, generálny riaditeľ

Trieda dôvernosti: Verejné